NV พุ่งแรง 7% ลุ้นวิ่งไอพีโอ 6.90 บ. จับตาปี 65 กำไรโตกว่าเท่าตัว
NV พุ่งแรง 7% มาที่ 6.55 บ. ด้วยมูลค่าซื้อขาย 132.53 ลบ. ลุ้นวิ่งไอพีโอ 6.90 บ. จับตาปี 65 กำไร 209 ลบ. โตกว่าเท่าตัว ชี้โรงงาน-คลังใหม่หนุนการเติบโตระยะยาว
NV พุ่งแรง 7% มาที่ 6.55 บ. ลุ้นวิ่งไอพีโอ 6.90 บ. จับตาปี 65 กำไรโตเท่าตัว ชี้โรงงาน-คลังใหม่หนุนการเติบโตระยะยาว
28 ธ.ค. 2564

ผู้สื่อข่าวรายงานว่า ราคาหุ้น บริษัท โนวา ออร์แกนิค จำกัด (มหาชน) หรือ NV ล่าสุด ณ เวลา 10:56 น. อยู่ที่ 6.55 บาท บวก 0.45 บาท หรือ 7.38% สูงสุดที่ 6.55 บาท ต่ำสุดที่ 6.15 บาท ด้วยมูลค่าซื้อขาย 187.52 ล้านบาท ทั้งนี้หุ้น NV เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 24 ธ.ค.2564 มีราคา IPO อยู่ที่ 6.90 บาท
ทั้งนี้บล.โนมูระ พัฒนสิน ระบุในบทวิเคราะห์ ประเมินมูลค่าพื้นฐานของ NV ปี 2565 ที่ 8 บาท/หุ้น ด้วยวิธี PE 24.8 เท่า สูงกว่าค่าเฉลี่ย Imply PE ปี 2565 ที่ใช้ประเมินมูลค่าพื้นฐานของ 3 บริษัท (MEGA, RS และ DOD) เนื่องจากมองว่า NV มีความน่าสนใจจาก 1) ดำเนินธุรกิจผลิตภัณฑ์เสริมอาหารครบวงจรที่มีแบรนด์ของตัวเอง มีโรงงานให้บริการรับจ้างผลิต OEM
2) มีจุดเด่นด้านผลิตภัณฑ์ครอบคลุมลูกค้าได้ทุกกลุ่มตั้งแต่ กลุ่มวัยรุ่น/ผู้สูงอายุ มีช่องทางการจำหน่ายสินค้าหลากหลายเพื่อกระจายสินค้าได้อย่างกว้างขวาง และเข้าถึงกลุ่มลูกค้าเป้าหมาย
3) คาดปี 2565-66 กำไรสุทธิเติบโตสูงต่อปีเฉลี่ย 51% หลังคาดว่าบริษัทกลับมาทำการตลาดสินค้ากลุ่มถั่งเช่า ควบคู่กับกลุ่มคอลลาเจน รวมทั้งสินค้าใหม่ๆ 4) คาดว่าบริษัทมีฐานะเป็น Net cash มีเงินสดรองรับขยายธุรกิจใหม่
ส่วนบล.ฟินันไซ ไซรัส ระบุในบทวิเคราะห์ (23 ธ.ค.2564) ว่า NV เป็นหนึ่งในผู้เล่นหลักในอุตสาหกรรมผลิตภัณฑ์เสริมอาหารของไทยเติบโตตามแนวโน้มอุตสาหกรรมที่เป็นขาขึ้นทั้งจากสังคมผู้สูงอายุและพฤติกรรมผู้บริโภคที่ใส่ใจสุขภาพมากขึ้นและมีจจุดแข็งหลักคือการมีโรงงานเป็นของตัวเอง ทำให้ได้เปรียบด้าน Margin และทนทานต่อการแข่งขันที่รุนแรงได้ดี
ทั้งนี้คาดกำไรปี 2564 หดตัวแรง 87.9% เมื่อเทียบจากปีก่อน จากฐานสูงในปี 2563 และความเชื่อผู้บริโภคต่อผลิตภัณฑ์กลุ่มถั่งเช่าที่ลดลง แต่คาดกลับมาฟื้นตัวในปี 2565 เป็น 209 ล้านบาท เพิ่มขึ้น 121.9% เมื่อเทียบจากปีก่อน ส่วนโรงงานและคลังใหม่จะหนุนการเติบโตระยะยาวในปี 2566 เป็นต้นไป ประเมินมูลค่าพื้นฐานปี 2565 ของ NV ที่ 7.70 บาท (อิง PER ที่ 22 เท่า)